# កាតា

រដ្ឋកាតា| دولة قطر (អារ៉ាប់) |
| --- |
|
**ទង់ជាតិវរលញ្ឆករ** |
| **បាវចនា** "الله الوطن الأمير" "ព្រះជាម្ចាស់ ជាតិ អេមារ" |
| **ភ្លេងជាតិ** السلام الأميري "សុខសន្តិភាពដល់អេមារ"  |
| ទីតាំងប្រទេសកាតា (បៃតង) នៅលើភូគោល |
| រាជធានី និង ទីក្រុងធំបំផុត | ដូហា ﻿ / ﻿ |
| ភាសាផ្លូវការ | ភាសាអារ៉ាប់ |
| ភាសាទូទៅ | ភាសាអង់គ្លេស |
| ក្រុមជនជាតិ (ឆ្នាំ ២០១៥) | * ៤០% អារ៉ាប់
* ៣៦% អាស៊ីខាងត្បូង    — ១៨% ប៉ាគីស្ថាន    — ១៨% ឥណ្ឌា
* ១០% អ៊ីរ៉ង់
* ១៤% ជនជាតិផ្សេងៗទៀត
 |
| សាសនា (ឆ្នាំ ២០២០) | * ៦៥.៥% ឥស្លាមសាសនា (ផ្លូវការ)
* ១៥.១% ហិណ្ឌូសាសនា
* ១៤.២% គ្រិស្តសាសនា
* ៣.៣% ព្រះពុទ្ធសាសនា
* ១.៩% សាសនាផ្សេងៗទៀត
 |
| រដ្ឋាភិបាល | រាជាធិបតេយ្យអាស្រ័យពាក់កណ្ដាលរដ្ឋធម្មនុញ្ញអាស្រ័យសភាឯកភូត |
| - អេមារ | តាមីម ប៊ីន ហាម៉ាដ |
| - នាយករដ្ឋមន្ត្រី | កាលីដ ប៊ីន កាលីហ្វា |
| នីតិបញ្ញត្តិ | សភាប្រឹក្សា
 |
| និម្មិតកម្ម |
| - ទិវាជាតិកាតា | ១៨ ធ្នូ ១៨៧៨ |
| - ប្រកាសឯករាជ្យ |  ១ កញ្ញា ១៩៧១ |
| - ទទួលឯករាជ្យពីសហរាជាណាចក្រ |  ៣ កញ្ញា ១៩៧១ |
| ក្រឡាផ្ទៃ |
| - ផ្ទៃសរុប | ១១,៥៨១ គ.ម២   (ទី១៥៨) |
| - ផ្ទៃទឹក (%) | ០.៨ |
| ប្រជាជន |
| - ប៉ាន់ស្មាន (ឆ្នាំ ២០២០) | ២,៧៩៥,៤៨៤ (ទី១៣៩) |
| - ជំរឿន (ឆ្នាំ ២០១០) | ១,៦៩៩,៤៣៥ |
| - ដង់ស៊ីតេ | ១៧៦ នាក់/គ.ម២   (ទី៧៦) |
| GDP (PPP) | ប៉ាន់ស្មាន (ឆ្នាំ ២០២០) |
| - សរុប | ៣៥៧.៣៣៨ ពាន់លានដុល្លារ (ទី៥១) |
| - ក្នុងម្នាក់ | ១៣៨,៩១០ ដុល្លារ (ទី៤) |
| GDP (ចារឹក) | ប៉ាន់ស្មាន (ឆ្នាំ ២០១៨) |
| - សរុប | ១៨៣.៨០៧ ពាន់លានដុល្លារ (ទី៥៦) |
| - ក្នុងម្នាក់ | ៦៦,២០២ ដុល្លារ (ទី៦) |
| ជីនី (២០០៧) | ៤១.១ មធ្យម |
| HDI (២០១៩) |  ០.៨៤៨ ខ្ពស់ណាស់ · ទី៤៥ |
| រូបិយវត្ថុ | រៀលកាតា (QAR) |
| ល្វែងម៉ោង | UTC+៣ (AST) |
| ទិសបើកបរ | ស្ដាំ |
| កូដហៅទូរស័ព្ទ | +៩៧៤ |
| ដែនកម្រិតខ្ពស់ | * .qa
* قطر.
 |

**ប្រទេសកាតា** (ភាសាអារ៉ាប់៖ قطر) ដោយមានឈ្មោះជាផ្លូវការថា **រដ្ឋកាតា** គឺជាប្រទេសមួយស្ថិតនៅតំបន់អាស៊ីខាងលិច។ ប្រទេសនេះបានគ្របដណ្តប់លើឧបទ្វីបកាតាទាំងមូលដែលមានទីតាំងនៅលើតំបន់ឆ្នេរសមុទ្រភាគឦសាននៃឧបទ្វីបអារ៉ាប់ ហើយវាមានព្រំដែនគោកតែមួយគត់ជាប់ជាមួយប្រទេសអារ៉ាប៊ីសាអ៊ូឌីតនៅភាគខាងត្បូង​ ចំណែកឯទឹកដីទាំងប៉ុន្មានរបស់វាត្រូវបានហ៊ុំព័ទ្ធដោយឈូងសមុទ្រពែក្ស។ ប្រទេសកាតាត្រូវបានបំបែកពីប្រទេសបារ៉ែនដោយឈូងសមុទ្របារ៉ែន ដែលជាច្រកចូលនៃឈូងសមុទ្រពែក្ស។ រាជធានីរបស់កាតាគឺ ទីក្រុងដូហា ដែលត្រូវជាទីលំនៅរបស់ប្រជាជនជាង ៨០% នៃប្រទេសនេះ។

នៅដើមឆ្នាំ២០១៧ ប្រទេសកាតាមានប្រជាជនសរុបចំនួន ២.៦ លាននាក់ដោយក្នុងនោះមាន ជនជាតិអារ៉ាប់-កាតាប្រហែល ៣១៣,០០០ នាក់ និងជនបរទេសប្រមាណ ២.៣ លាននាក់។ ឥស្លាមសាសនាគឺជាសាសនាផ្លូវការរបស់រដ្ឋ។ បើ​និយាយ​ពី​ចំណូលប្រជាជនម្នាក់ៗវិញ ប្រទេស​នេះ​មាន ផសស (យអទ) ខ្ពស់​បំផុត​ទី​បួន​នៅលើពិភពលោក។ កាតាត្រូវបានអង្គការសហប្រជាជាតិចាត់ចំណាត់ថ្នាក់ជាប្រទេសដែលមានការអភិវឌ្ឍន៍មនុស្សខ្ពស់ និងមានលិបិក្រមអភិវឌ្ឍន៍មនុស្ស (HDI) ខ្ពស់បំផុតទីបីនៅក្នុងពិភពអារ៉ាប់។ វាជាប្រទេសសេដ្ឋកិច្ចប្រាក់ចំណូលខ្ពស់ ដោយមានឧស្ម័នធម្មជាតិបម្រុង និងប្រេងបម្រុងធំជាងគេទីបីនៅលើពិភពលោក។

កាតាបានស្ថិតនៅក្រោមរាជវង្សតានីចាប់តាំងពីអង្គក្សត្រមហាម៉េដ ប៊ីន តានីបានចុះហត្ថលេខាលើសន្ធិសញ្ញាជាមួយអង់គ្លេសនៅក្នុងឆ្នាំ១៨៦៨ ដែលបានទទួលស្គាល់កាតាជាដែនដីដាច់ដោយឡែកពីអង្គភាពដទៃនៅក្នុងតំបន់។ បន្ទាប់ពីរួចផុតពីនឹមត្រួតត្រារបស់អូតូម៉ង់ កាតាបានក្លាយជាអាណាព្យាបាលក្រោមអង់គ្លេសនៅដើមសតវត្សទី២០ រហូតដល់ទទួលបានឯករាជ្យនៅឆ្នាំ១៩៧១។ អេមារបច្ចុប្បន្នគឺ ព្រះអង្គតាមីម ប៊ីន ហាម៉ាដ អាល់ តានីដែលទ្រង់មានអំណាចក្ដោបលើស្ថាប័ននីតិប្រតិបត្តិ និងនីតិបញ្ញត្តិស្ទើរតែទាំងអស់នៅក្រោមរដ្ឋធម្មនុញ្ញនៃរដ្ឋកាតា ក៏ដូចជាអំណាចលើស្ថាប័នតុលាការផងដែរ។ ព្រះអង្គមានសិទ្ធិតែងតាំងនាយករដ្ឋមន្ត្រី និងគណៈរដ្ឋមន្ត្រី។ សភាប្រឹក្សាមានអំណាចអាចរារាំងច្បាប់ និងសមត្ថភាពមានកំណត់ក្នុងការដកហូតរដ្ឋមន្ត្រីណាមួយចេញពីតំណែង។

នៅក្នុងសតវត្សទី២១ កាតាបានលេចមុខចេញជាមហាអំណាចដ៏សំខាន់មួយនៅពិភពអារ៉ាប់តាមរយៈធនធាន-ទ្រព្យសម្បត្តិដ៏សម្បូរបែបរបស់ខ្លួន ក៏ដូចជាប្រព័ន្ធផ្សព្វផ្សាយសកលដ៏ល្បីល្បាញមួយហៅថា *Al Jazeera*។ កាតាត្រូវបានគេរាយការណ៍ថាជាអ្នកផ្តល់ជំនួយហិរញ្ញវត្ថុក្នុងកិច្ខខិតខំប្រឹងប្រែងគាំទ្រក្រុមឧទ្ទាមមួយចំនួនក្នុងអំឡុងបដិវត្តន៍វស្សានរដូវអារ៉ាប់។ កាតាត្រូវគេបានកំណត់ថាជាប្រទេសមហាអំណាចកណ្តាល។ ពានរង្វាន់បាល់ទាត់ពិភពលោកឆ្នាំ២០២២ នឹងប្រព្រឹត្តិធ្វើឡើងនៅក្នុងប្រទេសកាតា ដែលធ្វើឱ្យវាក្លាយខ្លួនជាប្រទេសឥស្លាម និងអារ៉ាប់ដំបូងគេបង្អស់ដែលទទួលធ្វើជាម្ចាស់ផ្ទះនៃមហាព្រឹត្តិការណ៍បាល់ទាត់មួយនេះ។ មិនតែប៉ុណ្ណោះ ព្រឹត្តិការណ៍កីឡាអាស៊ីហ្គេមឆ្នាំ២០៣០ ក៏នឹងប្រព្រឹត្តដំណើរការឡើងនៅក្នុងប្រទេសកាតាផងដែរ។

## ប្រវត្តិសាស្ត្រ

## នយោបាយ

## បំណែងចែករដ្ឋបាល

ចាប់តាំងពីឆ្នាំ ២០១៤ មក ប្រទេសកាតាត្រូវបានបែងចែកទៅជាក្រុងចំនួន ៨ (អារ៉ាប់: بلدية, បាឡាឌីយ៉ា).

ទីក្រុងរបស់ប្រទេសកាតាគិតត្រឹមឆ្នាំ ២០១៤

| លេខគន្លឹះ | ទីក្រុង
(បាឡាឌីយ៉ា) | ឈ្មោះជាភាសាអារ៉ាប់ | ចំនួនប្រជាជន
(២០១៥) | តំបន់
(km2) | តំបន់
(mi2) |
| --- | --- | --- | --- | --- | --- |
| ១ | អាល់សាម៉ាល់ | الشمال | ៨,៧៩៤ | ៨៥៩.៨ | ៣៣១.៩ |
| ២ | អាល់ខ័រ | الخور | ២០២,០៣១ | ១,៦១៣.៣ | ៦២២.៨ |
| ៣ | អាល់សាហានីយ៉ា | الشحانية | ១៨៧,៥៧១ | ៣,៣០៩.០ | ១,២៧៧.៦ |
| ៤ | អ៊ុំសាឡាល | أم صلال | ៩០,៨៣៥ | ៣១៨.៤ | ១២២.៩ |
| ៥ | អាល់ដាយ៉េន | الضعاين | ៥៤,៣៣៩ | ២៩០.២ | ១១២.០ |
| 6 | អាដដូហា (ដូហា) | الدوحة | ៩៥៦,៤៥៧ | ២០២.៧ | ៧៨.៣ |
| 7 | អាល់រ៉ាយ៉ាន | الريان | ៦០៥,៧១២ | ២,៤៥០ | ៩៤៦.០ |
| 8 | អាល់វ៉ាក្រា | الوكرة | ២៩៩,០៣៧ | ២,៥៧៧.៧ | ៩៥៥.១ |
|   | **រដ្ឋកាតា (Dawlat Qatar)** | دولة قطر | ២,៤០៤,៧៧៦ | ១១,៦២១.១ | ៤,៤៨៦.៧ |

សម្រាប់គោលបំណងស្ថិតិ ទីក្រុងត្រូវបានបែងចែកបន្ថែមទៀតជា ៩៧ តំបន់ (as of 2015), ដែលនៅក្នុងវេនត្រូវបានបែងចែក

### អតីតទីក្រុង

* អាល់ជេម៉ៃលីយ៉ា (រហូតដល់ឆ្នាំ ២០០៤)
* អាល់ហ្គូវ៉ារីយ៉ា (រហូតដល់ឆ្នាំ ២០០៤)
* ចារីយ៉ាន់អាល់បាតណា (រហូតដល់ឆ្នាំ ២០០៤)
* មេសាយអ៊ីដ (អ៊ុំសាអ៊ីដ) (រហូតដល់ឆ្នាំ ២០០៦)

## ភូមិសាស្ត្រ

## សេដ្ឋកិច្ច

## ប្រជាសាស្រ្ត

## វប្បធម៌

## ឯកសារយោង